I forbindelse med studiene i USA deltok han i det nasjonale NCAA-mesterskapet i friidrett innendørs 2023, og laget hans ble der nummer ni på 4 x 400 meter stafett. Under NCAA-mesterskapet utendørs ble Clemson University slått ut i semifinalen på begge stafettene. Han deltok i det bahamanske mesterskapet i 2023, og nådde finalen, men stilte der ikke til start. I studentsammenheng ble han nummer to på 60 meter innendørs under Tyson Invitational, og under SEC-mesterskapet innendørs (Southeastern Conference) vant han 200 meter og ble nummer to på 60 meter. Han nådde finalen på både 60 meter og 200 meter under NCAA-mesterskapet innendørs, og ble der nummer fire på 60 meter og nummer sju på 200 meter. Under Southeastern Conference Championships utendørs i mai 2024 løp han 200 meter under 20 sekunder for første gang, og ble nummer to med tiden 19,93. I samme mesterskap satte han også personlig rekord på 100 meter, der han fikk sølv med 10,02 sekunder. Han deltok i NCAA-mesterskapet 2024 utendørs, og ble der nummer seks på 100 meter og nummer sju på 200 meter, og universitetet hans ble nummer fire på 4 x 100 meter stafett. I juni vant han 100 meter under det bahamanske mesterskapet i friidrett.